**Mental Helse Agder**

**Fusjonsårsmøte 30.mars 2019 kl 14 på Scandic Hotel Sørlandsparken**

|  |  |
| --- | --- |
| **Saksnummer:** | **03** |
| **Sak:** | **Handlingsplan for Mental Helse Agder** |
| **Forslag til vedtak:** | *Årsmøtet vedtar vedlagte handlingsplan for kommende periode frem til neste ordinære årsmøte våren 2020.**Utarbeidet en samarbeidsavtale for de to fylkene som er vedlagt saken.* |

**Bakgrunn for sak:**

Årsmøtet er høyeste organ for Mental Helses organisasjoner. Opprettelse av Mental Helse Agder gjøres med bakgrunn i 2 vedtak i tidligere årsmøter i fylkeslagene i Aust- og Vest-Agder.

Gjennom utarbeidelse av en handlingsplan gis det retningslinjer og en plan som det valgte styret skal drive etter frem til neste ordinære årsmøte våren 2020.

Det foreslås følgende handlingsplan for å nå vår målsetting:

## Organisasjonsbygging

Sammenslåing av Mental Helse Aust-Agder og Mental Helse Vest-Agder må realiseres gjennom bygging av en felles organisasjon. Dette krever mer enn å foreta en formell sammenslåing.

**Tiltak:**

* Godkjenning og signering av sammenslåingsavtale for nye Mental Helse Agder, ref. vedlegg
* Felles lokallagssamlinger
* Ledermøter for lokallagene
* Nyhetsbrev fra fylkeslaget med nyheter også fra lokallagene
* Legge til rette for studiebesøk mellom lokallagene
* Følge opp den nasjonale Handlingsplanen
* Oppdatere medlemsarkivet (online)
* Innhente gyldig e-postadresser til bruk ved informasjon til medlemmene (blindkopi)

## Synliggjøring og påvirkning

Mental Helse Agder skal være synlig i media og påvirke politikere og helsemyndigheter til å fatte beslutninger for økt forebygging og et bedre sømløst helsetilbud for mennesker med psykiske helseutfordringer.

**Tiltak:**

* Mental Helse Agder vil være aktiv i media for å påvirke politikere og helsemyndigheter i deres beslutninger.
* Det vil også bli tatt initiativ til møte med fylkes og kommune politikere
* Følge opp innføring av pakkeforløp i spesialisthelsetjenesten og i kommunene
* Samarbeide med lokallagene og Mental Helse Ungdom om informasjon og synliggjøring på Verdensdagen for psykisk helse og under Arendalsuka
* Mental Helse Agder skal ha oppdatert hjemmeside

## Kompetanseheving

Mental Helse Agder må satse på å rekruttere og utvikle tillitsvalgte som kan påta seg oppgaver innen fylkeslag, lokallag og som brukerrepresentanter til ulike råd og utvalg.

**Tiltak:**

Mental Helse Agder vil samarbeide med lokallagene om kurs i:

* + Organisasjonskurs
	+ Likepersonsarbeid og rapportering
	+ Kurs for brukermedvirkning / erfaringskonsulenter
	+ Politisk påvirkning
	+ Web-vedlikehold

Det skal gjennomføres temamøter om sentrale spørsmål i forhold til psykisk helse og rus. Disse temamøtene kan også gjennomføres som lokallagssamlinger og med andre samarbeidspartnere.

**Avtale om sammenslåing av fylkeslag.**

Årsmøtet 15.3.19 og Ekstraordinært årsmøte 30.3.19 kl.11

i

Mental Helse Vest-Agder

samt i

Årsmøtet 18.3.19 og Ekstraordinært årsmøte 30.3.19 kl.11

i

Mental Helse Aust-Agder

vedtok følgende:

*Mental Helse Aust-Agder innlemmes i Mental Helse Vest-Agder fra 30.03.2019.
Det fusjonerte laget gis navnet* ***«Mental Helse Agder».***

**Organisasjonen Mental Helse Agder.**

I møte 30.3.2019 kl. 14 vil den nye organisasjonen Mental Helse Agder konstituere seg.

Mental Helse Agder skal videreføre sin drift under organisasjonsnummer 985 025 800 (tidligere MH Vest-Agder). Mental Helse Aust-Agder, org.nr. 986 505 903 opphører i Brønnøysund-registrene fra 30.3.2019.

Mental Helse Agder underlegges gjeldene vedtekter i Mental Helse (sentralt) - vedrørende fylkeslag.

Mental Helse Agders hovedkontor legges til Jørgen Moesgate 1 4616 i Kristiansand, og denne adressen opplyses som postadresse.

Filialkontor opprettes i Arendal med adresse Vestre gate 2 4836 Arendal.

**Lokalleie og inventar.**Mental Helse Agder tar ansvar for leiekontrakter i lokalene i Kristiansand og i Arendal, og følger opp gammel leiekontrakt på Bjorbekk og mulig for mye innbetalt leie der.

Inventar som er anskaffet av Mental Helse Aust-Agder vil benyttes ved Arendalkontoret, og inventar skaffet av Mental Helse Vest-Agder vil plasserer i Kristiansand. Hvert kontor skal føre inventarliste og ha oversikt på bl.a. serienummer og serviceavtaler. Arkivert materiell fra tidligere fylkeslag vil oppbevares i respektive lokaler i Arendal og Kristiansand.

**Åpningsbalanse, regnskap og revisjon i 2019.**

I regnskapet for MH Agder 2019 inkluderes regnskapet fra Aust og Vest-Agder fra januar til mars med bilag. Alt revideres ved året slutt. Det overlates til det nye styret å inngå avtale med regnskapsbyrå. Mental Helse Vest-Agder har avtale med Agder Kommunerevisjon IKS og denne avtalen videreføres.

Mental Helse Agder har ansvar for økonomiske krav / tilgodehavende som kommer etter 30.3. 2019 som Mental Helse Aust-Agder ellers skulle ivaretatt. Mental Helse Aust-Agder avslutter sin regnskapsførsel pr. 31.3.19, og overfører den totale bankbeholdning til Mental Helse Agder 1.4.2019.

Regnskapet fra januar til mars 2019 føres i løpet av april 2019, og signeres av styret i Mental Helse Aust-Agder.

Egenkapitalen pr 31.12.2018 var:

Mental Helse Aust-Agder: kr. 275 052
Mental Helse Vest-Agder: kr. 147 771,26

**Åpningsbalansen pr. 1.1.2019 er kr 422 823,26**

Bankbeholdningen pr. 28.3.2019

var for:

Mental Helse Aust-Agder:

Sparebank SØR 2800.07.20129 (hovedkonto) kr. 132 712,93 (sjekkes)

Sparebank SØR 2801.40.02024 kr. 2194,90

Sparebank SØR 2801.30.27414 kr. 48 184,90

Mental Helse Vest-Agder:

Sparebank SØR 3000.22.19359 kr. 128 295,86

Midler tilhørende lokallag som er «satt i hvile» / ute av drift, skal om mulig benyttes til ny og økt aktivitet der.

**Ansatte/ daglig drift.**

Mental Helse Agder har ved oppstart 30.3.2019 ingen ansatte.

Prokura gis til to styremedlemmer i fellesskap iht. Mental Helses Vedtekter, dvs. leder og kasserer i hovedregelen. Når leder og/eller kasserer fremmer krav om refusjon, skal et øvrig styremedlem signere.

VISA-kort eller betalingskort som anskaffes skal opprettes på person og kortholder er ansvarlig for bruken. Det opprettes egen bankkonto til VISA-kortbruk til benyttelse av Mental Helse Agders fylkesleder.

**Medlemmer/lokallag.**

Pr. 30.3.2019 er det 10 lokallag i Agder. Antall medlemmer pr. nov. 2018 var 449

Lokallag i Aust-Agder: Arendal, Birkeland, Grimstad, Lillesand og Risør. Lagene i Lillesand og Risør har begrenset aktivitet.

Lokallag Vest-Agder: Farsund/Lyngdal, Flekkefjord/Kvinesdal, Kristiansand & Omegn, Mandal/Lindesnes og Åseral. Det er redusert aktivitet i Flekkefjord-laget.

Mental Helse Agder skal i første driftsår prioritere støtte til lagene som har redusert drift og som ønsker å bygge seg opp igjen.

**Aktiviteter.**Styremøter holdes vekselsvis i Kristiansand og Arendal, og kan også gjøres via Skype e.l.
Det nye fylkeslaget støtter lokallagenes virksomhet ved at hvert lag får mulighet til temamøte/besøk fra styrerepresentanter vår og høst. Det avtales hvor arrangementet best kan gjennomføres, dvs. på lokallagets treffsted eller i annet hensiktsmessig rom/lokale.

Åpningstider / kontakttider for kontorene i Kristiansand og Arendal bekjentgjøres på hjemmesiden ti Mental Helse.For aktiviteter for øvrig vises det til gjeldende handlingsplan for 2019 og påfølgende år.

**Årsmøter.**Det innføres en delegatordning for deltakelse på Mental Helse Agders fremtidige årsmøter.

Kristiansand 30.3.29019

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Wenche Larsen Gundersen Aud-Johanne Røren-Strand
Styreleder Mental Helse Vest-Agder Styreleder Mental Helse Aust-Agder